[pic] | EURÓPAI BIZOTTSÁG | AZ EURÓPAI UNIÓ KÜLÜGYI ÉS BIZTONSÁGPOLITIKAI FŐKÉPVISELŐJE |

Brüsszel, 2011.1.26.

COM(2011) 35 végleges

2011/0015 (NLE)

Közös javaslat

A TANÁCS RENDELETE

az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

INDOKOLÁS

1. Az 1210/2003/EK tanácsi rendelet egyes korlátozó intézkedéseket foganatosított Irakkal szemben, a 2003/495/KKBP tanácsi közös álláspontnak és az ENSZ Biztonsági Tanácsa 1483 (2003) számú határozatának megfelelően. Az 1210/2003/EK tanácsi rendelet 2. cikke különleges rendelkezéseket foganatosított az Irakból származó kőolaj, kőolajtermékek és földgáz kiviteléből származó bevételekről, a rendelet 10. cikke pedig bizonyos iraki eszközök bírósági eljárás alóli mentességéről szól.

2. E rendelkezések 2007. december 31-ig voltak érvényben. Hatályukat a 2008. december 22-i 1859. számú határozat 2009. december 31-ig meghosszabbította. Az ENSZ Biztonsági Tanácsa 2009. december 21-i 1905. számú határozatában – Irak kérésének megfelelően – úgy határozott, hogy e különleges rendelkezések 2010. december 31-ig érvényben maradnak. A 2010/128/KKBP tanácsi határozatnak megfelelően az 1210/2003/EK rendeletet a 168/2010/EU rendelet módosította.

3. Az ENSZ Biztonsági Tanácsa a 2010. december 15-i 1956. számú határozatában úgy döntött, hogy további 6 hónappal, 2011. június 30-ig meghosszabbítja e különleges rendelkezések hatályát, és ezen időponttól kezdődő hatállyal megszünteti ezeket. A 2011/…/KKBP tanácsi határozatnak megfelelően az 1210/2003/EK rendelet további módosítása szükséges.

2011/0015 (NLE)

Közös javaslat

A TANÁCS RENDELETE

az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK rendelet módosításáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 215. cikke (1) bekezdésére,

tekintettel az Irakról szóló 2003/495/KKBP közös álláspontot módosító 2011/…/KKBP tanácsi határozatra[1],

tekintettel az Unió külügyi és biztonságpolitikai főképviselője és a Bizottság közös előterjesztésére,

mivel:

4. Az ENSZ Biztonsági Tanácsa (ENSZ BT) 1483 (2003) sz. határozatával összhangban az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendelet[2] 2. cikke különleges rendelkezéseket foganatosít az Irakból származó kőolaj, kőolajtermékek és földgáz kiviteléből származó bevételeket illetően, továbbá az említett rendelet 10. cikke különleges rendelkezéseket tartalmaz bizonyos iraki eszközök bírósági eljárás alóli mentességéről. E különleges rendelkezések 2010. december 31-ig voltak érvényben[3].

5. Az ENSZ BT 2010. december 15-i 1956. számú határozata úgy rendelkezett, hogy e különleges rendelkezéseket 2011. június 30-ig meg kell hosszabbítani, valamint hogy ezen időponttól kezdődő hatállyal meg kell szüntetni. A 2011/…/KKBP tanácsi határozattal összhangban az 1210/2003/EK rendeletet ennek megfelelően módosítani kell.

6. Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

Az 1210/2003/EK rendelet 18. cikkének (3) bekezdése helyébe a következő szöveg lép:

„3. A 2. és a 10. cikket 2011. június 30-ig kell alkalmazni.”.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök […]

[1] HL L …., 2010. …, ... o.

[2] HL L 169., 2003.7.8., 6. o.

[3] A Tanács 168/2010/EU rendelete (HL L 51., 2010.3.2., 1. o.).